**IEKŠĒJIE NOTEIKUMI**

Rīgā

Datums skatāms laika zīmogā Nr. 1.1-29.1/2022/28

**Nolikums, kādā veic projektu atlasi slēgtās atlases kārtas ietvaros atbilstoši Ministru kabineta 2021. gada 6. jūlija noteikumu Nr. 503 “Noteikumi par aizdevumiem ar kapitāla atlaidi investīciju projektiem komersantiem konkurētspējas veicināšanai” 28.1.punktam**

*Izdoti saskaņā ar*

*Ministru kabineta 2021. gada 6. jūlija noteikumu Nr. 503 “Noteikumi par aizdevumiem ar kapitāla atlaidi investīciju projektiem komersantiem konkurētspējas veicināšanai”*28.1*. punktu,*

*Valsts pārvaldes iekārtas likuma 72.panta pirmās daļas 2.punktu*

**I. Vispārīgie jautājumi**

1. Nolikums nosaka kārtību, kādā veicama investīciju projektu atlase aizdevumu programmas "lielo un vidējo komersantu investīciju aizdevumi ar kapitāla atlaidi konkurētspējas veicināšanai” (turpmāk – Aizdevumu programma) pieteikumu slēgtās atlases kārtas (turpmāk – slēgtā atlase) ietvaros, kā arī Latvijas Investīciju un attīstības aģentūras (turpmāk – LIAA) iekšējās procedūras, lai nodrošinātu lēmuma pieņemšanu par projekta pieteikumu apstiprināšanu un paziņošanas kārtību, kā arī projektu pēcuzraudzības kārtību, atbilstoši Ministru kabineta 2021.gada 6.jūlija noteikumiem Nr.503 “Noteikumi par aizdevumiem ar kapitāla atlaidi investīciju projektiem komersantiem konkurētspējas veicināšanai” (turpmāk – Noteikumi).
2. Slēgtās atlases ietvaros atbilstoši Noteikumu 21.4 punktam tiek vērtēti Aizdevumu programmas pirmās atlases kārtas (turpmāk – pirmā kārta) ietvaros iesniegtie pieteikumi, kuri tika noraidīti nepietiekama finansējuma dēļ (turpmāk – Pieteikums /-i).
3. LIAA Valsts atbalsta programmu nodaļa (turpmāk – struktūrvienība) publicē paziņojumu par komersantu investīciju projektu izvērtēšanas uzsākšanu slēgtajā atlases kārtā oficiālajā izdevumā “Latvijas Vēstnesis”, tīmekļa vietnē [www.liaa.gov.lv](http://www.liaa.gov.lv) un [www.business.gov.lv](http://www.business.gov.lv). LIAA ne vēlāk kā paziņojuma izsludināšanas dienā tīmekļa vietnē [www.liaa.gov.lv](http://www.liaa.gov.lv) un [www.business.gov.lv](http://www.business.gov.lv) ievieto nolikumu.

**II. Pieteikumu vērtēšanas un apstiprinājuma iesniegšanas kārtība slēgtās atlases ietvaros**

1. Pieteikumus slēgtās atlases ietvaros vērtē struktūrvienība.
2. Struktūrvienība vērtē Noteikumu 21.4 punktā norādītā kritērija vērtību, vērtēšanā izmantojot Pieteikumā norādīto informāciju, ko slēgtas atlases kārtas ietvaros nevar mainīt.
3. Struktūrvienības vadītājs vai tā noteiktais struktūrvienības atbildīgais darbinieks, izveido jaunu Pieteikumu vērtēšanas sarakstu (turpmāk – Vērtēšanas saraksts) (Nolikuma 3. pielikums), kurā iekļauj Pieteikumus atbilstoši 2022. gada 29. martā apstiprinātā nolikumā Nr. 1.1-29.1/2022/4 “Nolikums, kādā veic projektu atlasi atbilstoši Ministru kabineta 2021. gada 6. jūlija noteikumu Nr. 503 “Noteikumi par aizdevumiem ar kapitāla atlaidi investīciju projektiem komersantiem konkurētspējas veicināšanai” 28. punktam” noteiktajā kārtībā piešķirtajiem punktiem un sarindošanas kārtībai.
4. Pēc Vērtēšanas saraksta sagatavošanas, struktūrvienība veic Pieteikumu vērtēšanu atbilstoši Noteikumu 21.4 punktā noteiktajam kritērijam, nosakot tā skaitlisko vērtību.
5. Gadījumā, ja kopējais Pieteikumos pieprasītais atbalsta apmērs slēgtajā atlasē pārsniedz pieejamo finansējuma apmēru, struktūrvienība Pieteikumus ranžē slēgtajā atlasē pieejamā finansējuma ietvaros, ievērojot šī Nolikuma 9.punktā noteikto kārtību.
6. Ja vairākiem Vērtēšanas sarakstā iekļautajiem Pieteikumiem jau ir piešķirts vienāds punktu skaits, tad priekšroku dod Pieteikumam, kuram Noteikumu 21.4 punktā noteiktajā kritērijā piešķirta vislielākā vērtība, ņemot vērā trīs zīmes aiz komata.
7. Pēc Pieteikumu ranžēšanas pabeigšanas atbilstoši šī Nolikuma 8., 9.punktam, LIAA nosūta uzaicinājumu piedalīties slēgtajā atlases kārtā tiem Vērtēšanas sarakstā iekļautajiem Pieteikumu iesniedzējiem (turpmāk – Iesniedzēji), kuri Vērtēšanas sarakstā ir ierindoti augstākajās vietās (sarindotā secībā) un kuriem ir pieejams finansējums slēgtas kārtas ietvaros.
8. Iesniedzējs tiek aicināts trīs darba dienu laikā no LIAA uzaicinājuma saņemšanas dienas iesniegt LIAA rakstveida apstiprinājumu piedalīties slēgtajā atlases kārtā, tai skaitā Iesniedzējs apstiprina, ka Pieteikuma sadaļā “Uzņēmuma līmenī plānotais minimālais komersanta ieguldījumu apjoms pētniecībā un attīstībā katrā pēcuzraudzības gadā (euro)” norādītā informācija atbilst Noteikumu Nr.503 21.4. apakšpunktam. (turpmāk – Apstiprinājums) (veidlapas paraugs Nolikuma 4.pielikumā):
   1. elektroniskā formā, parakstītu ar drošu elektronisko parakstu atbilstoši normatīvajiem aktiem par elektronisko dokumentu apriti un noformēšanu, nosūtot uz LIAA elektroniskā pasta adresi [pasts@liaa.gov.lv](mailto:pasts@liaa.gov.lv) vai valsts platformā biznesa attīstībai [www.business.gov.lv](http://www.business.gov.lv), vai
   2. papīra formā, iesniedzot personīgi vai nosūtot pa pastu ierakstītā vēstulē uz LIAA adresi: Pērses ielā 2, Rīgā, LV-1442.
9. Ja Apstiprinājumu iesniedz, sūtot pa elektronisko pastu, par tā iesniegšanas brīdi uzskata laiku, kad tas ir nosūtīts uz LIAA elektroniskā pasta adresi: [pasts@liaa.gov.lv](mailto:pasts@liaa.gov.lv).
10. Ja Apstiprinājums nosūtīts pa pastu, par tā iesniegšanas datumu un laiku uzskata pasta zīmogā norādīto nosūtīšanas datumu un laiku.
11. Ja Apstiprinājums tiek iesniegts pēc šī Nolikumā noteiktā Apstiprinājuma iesniegšanas beigu termiņa, tas netiek izskatīts un LIAA atsaka to pieņemt, par to informējot Iesniedzēju.
12. Gadījumā, ja Iesniedzējs Apliecinājumu neiesniedz šī Nolikumā noteiktajā termiņā vai LIAA ir saņēmusi akciju sabiedrības "Attīstības finanšu institūcija Altum" (turpmāk - sabiedrība "Altum") sniegto informāciju par investīciju projektiem, kuri saņēmuši sabiedrības "Altum" lēmumu par atteikumu finansēt investīciju projektu pirmās kārtas vai slēgtas kārtas ietvaros, kā rezultātā atbrīvojas vai kļuvis pieejamais finansējums slēgtas kārtas ietvaros, LIAA divu darba dienu laikā pēc sabiedrības “Altum” lēmuma, uzaicina nākamo Iesniedzēju, kura Pieteikumam piešķirta nākošā augstākā vieta Vērtēšanas sarakstā, dalībai slēgtās atlases kārtas ietvaros.
13. Gadījumā, ja Pieteikumam, kurš ir nākošais augstākajā vietā Vērtēšanas sarakstā, nepietiek atbalsta finansējums pilnā apmērā, tad Iesniedzējam tiek lūgts apliecināt trīs darba dienu laikā, ka tas piekrīt pieprasītā atbalsta finansējuma apmēra samazināšanai atbilstoši pieejamā atbalsta apmēram.

**III. Lēmuma pieņemšana par pieteikuma apstiprināšanu, un paziņošanas kārtība**

1. Lēmumu par Pieteikuma apstiprināšanu un tiesībām pieteicējam saņemt finansējuma pieteikuma izvērtējumu sabiedrībā “Altum”, LIAA direktors pieņem piecu darba dienu laikā pēc Apstiprinājuma iesniegšanas.
2. Lēmumu par Pieteikuma apstiprināšanu un tiesībām pieteicējam saņemt finansējuma pieteikuma izvērtējumu sabiedrībā “Altum” LIAA direktors sagatavo un paziņo atbilstoši Iesniedzēja norādītajam saziņas veidam (kā elektronisku vai drukātu dokumentu, vai platformā [www.business.gov.lv](http://www.business.gov.lv) )

**IV. Pēcuzraudzības kārtība**

1. Atbilstoši Noteikumu 21.5 un 22. punktam tiek veikta investīciju projektu, ar kuru īstenotājiem sabiedrība “Altum” Aizdevumu programmas ietvaros ir noslēgusi līgumu par aizdevuma piešķiršanu, pēcuzraudzība.
2. Divu mēnešu laikā pēc katra pēcuzraudzības gada noslēguma LIAA direktors izdod administratīvo aktu (turpmāk – pēcuzraudzības lēmums) par:
   1. atlases pieteikumā norādīto projekta rādītāju sasniegšanu;
   2. atlases pieteikumā norādīto projekta rādītāju neizpildi.
3. Informāciju par pieņemtajiem pēcuzraudzības lēmumiem struktūrvienība nosūta sabiedrībai “Altum”.

**Pielikumi:**

1. pielikums “Pieteikuma vērtēšanas kritērija pārbaudes lapa” uz vienas lapas;

2. pielikums “Pieteikuma vērtēšanas kritērija vērtēšanas metodika” uz vienas lapas;

3. pielikums “Pieteikumu vērtēšanas saraksts” uz vienas lapas;

4. pielikums “Apstiprinājums dalībai slēgtajā atlases kārtā” uz vienas lapas.

Direktors K.Rožkalns

ŠIS DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU